Sigurd H. Jacobsen

Sigurd Haakon Jacobsen (1893–1976) var en norsk politiker og smed fra Bleik i Vesterålen. Han stortingsrepresentant for Nordland i perioden 1937–1945, som den eneste representanten for Samfundspartiet.

Han begynte tidlig i sin bestefars smie og gikk videre i smedlære i Bergen. Han hadde sitt hovederverv som smed og produserte særlig dregger til sjøfarten. Han arbeidet også noen år som rørlegger og deltok i fiske og gårdsarbeid.

Sigurd Jacobsen ble tidlig grepet av Bertram Dybwad Brochmanns ideer. Ved stortingsvalget 1936 mistet Brochmann sitt mandat, mens Jacobsen ble valgt inn for Samfundspartiet i Nordland, som partiets eneste stortingsrepresentant. Han fikk plass i Stortingets post-, telegraf- og kystfartskomité.

Jacobsen var medlem av Andenes herredsstyre 1934–1947 og satt i en rekke kommunale styrer og utvalg. Han var valgt på «Andenes frie arbeideres liste», senere på «De uavhengiges liste» og «Den upolitiske liste».

I 1940- og 1950-årene drev han hermetikkfabrikken Bleik Canning med 80 ansatte.

Referanser

Eksterne lenker 
 

Stortingsrepresentanter for Nordland
Stortingsrepresentanter 1937–1945
Norske bedriftsledere
Personer fra Andøy kommune